4.1.A 83. cikk szerinti munkacsoport tevékenysége a 2014–2018 közötti időszakban

A 83. cikk szerinti munkacsoport a 2014–2018 közötti időszakban a személyzeti szabályzat előírásainak megfelelően évente ülésezett. A csoport megvitatta és jóváhagyta az Eurostat által kidolgozott módszertani dokumentumokat.

Az Eurostat nemzetközi szervezetekkel, például az ISRP-vel – International Service for Remunerations and Pensions of the Coordinated Organisations (a koordinált szervezetekbeli díjazással és nyugdíjazással foglalkozó nemzetközi szolgálat), amely az OECD-t, a NATO-t, az ESA-t, az Európa Tanácsot és más szervezeteket tömörítiI – az Európai Központi Bankkal, az Európai Beruházási Bankkal, az Európai Beruházási Alappal, az Európai Szabadalmi Hivatallal és az Eurocontrollal is kicseréli a biztosításmatematikai kérdésekre vonatkozó információkat.

4.2.A szakképzett független szakértők által végzett értékelések

A személyzeti szabályzat XII. melléklete 13. cikke (2) bekezdésének megfelelően az Eurostat munkáját egy szakképzett független szakértő segíti a kapcsolódó biztosításmatematikai feltételezések módszertani végrehajtása, valamint azok meghatározása és kiszámítása során.

Egy nyílt ajánlattételi felhívás eredményei nyomán az Eurostat munkáját a következők segítették:

·az EY Actuaires Conseils az uniós tisztviselők nyugdíjrendszerének 2014 és 2016 közötti értékelése esetében;

·az Agilis S.A. és a Prudential Ltd. alkotta konzorcium az uniós tisztviselők nyugdíjrendszerének 2017. és 2018. évi értékelése esetében.

Mindkét aktuárius felülvizsgálta és jóváhagyta az uniós tisztviselők nyugdíjrendszerének értékeléséhez kapcsolódó módszertant, számításokat és jelentéseket. A számításokhoz használt bemeneti adatokat – például az uniós tisztviselők nyugdíjrendszere által érintett népességet és a biztosításmatematikai feltételezéseket – egyeztették a külső szakértőkkel.

Az Eurostat által elkészített végleges értékelő jelentések tartalmazzák az aktuáriusok ajánlásait.

Az aktuáriusok függetlenül és párhuzamosan végzik el az uniós tisztviselők nyugdíjrendszere keretében fizetendő nyugdíjjárulék mértékének kiszámítását, és biztosításmatematikai véleményt adnak ki, amely lehet „nem korlátozott” vagy „korlátozott” (ez utóbbira akkor kerül sor, amikor az aktuáriusok eredményei a megengedett 3 %-os lényegességi küszöbnél nagyobb mértékben térnek el az Eurostat eredményeitől).

Az uniós tisztviselők nyugdíjrendszerének értékelésére vonatkozó, 2014 és 2018 között kiadott valamennyi jelentés esetében az aktuáriusok „nem korlátozott” véleményt adtak ki.

5.Paraméterek és biztosításmatematikai feltételezések

5.1.Jogszabályban foglalt paraméterek

Ezek elsősorban a személyzeti szabályzat – többek között a nyugellátás kiszámítására vonatkozó szabályok – alkalmazásához kapcsolódó értékek.

E paraméterek némelyike bizonyos, az egyes tisztviselők egyéni helyzetéhez kapcsolódó feltételek szerint változik , például:

-Az éves növekedési ráta a 2014. január 1-jétől toborzott alkalmazottak esetében 1,8 %, a 2004. május 1-jétől toborzott alkalmazottak esetében 1,9 %, a 2004. április 30-ig toborzott alkalmazottak esetében pedig 2 %.

-A „rendes” nyugdíjkorhatár, amikor az alkalmazottak a nyugellátás csökkentése nélkül nyugdíjba vonulhatnak, 60 és 66 év között változik.

-A nyugdíjkorhatár elérését követően szolgálatban maradó alkalmazottak számára ellentételezést irányoznak elő (barcelonai ösztönző), míg a nyugdíjkorhatár elérése előtti korengedményes nyugdíjazás esetében szankciók alkalmazandók.